पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. नगर निगम में मेयर की कुर्सी पाने के लिए भाजपा के स्थानीय नेता अपने प्रदेशस्तरीय नेता रामबिलास शर्मा के बयान से शायद इत्तफाक नहीं रखते। यहां तक उन्होंने इनेलो से समर्थन नहीं लेने के शर्मा के बयान को मीडिया द्वारा तोड़ मरोड़कर पेश करने का दावा किया। भाजपा के जिला अध्यक्ष गजेंद्र सलूजा का कहना है कि वह गैर कांग्रेसी पार्षदों से बातचीत करने के लिए तैयार हैं। इनेलो भी गैर कांग्रेसी है।
सलूजा ने भास्कर से बातचीत में कहा, ‘रामबिलास शर्मा गैर कांग्रेसी और समान विचारधारा के साथ मेल मिलाप के पक्ष में हैं और मैं भी यही बात कह रहा हूं कि हम गैर कांग्रेसी और समान विचारधारा वाले दल के साथ नगर निगम चुनाव के बारे में बात कर सकते हैं। राजनीति में कोई स्थायी दोस्त या दुश्मन तो होता नहीं। यह सही है कि हम गैर कांग्रेसी किसी भी दल से चाहे वो इनेलो ही क्यों न हो बातचीत के लिए तैयार हैं। पानीपत में भाजपा का मेयर बने हमारे प्रदेशाध्यक्ष भी यही चाहते हैं और हम भी। प्रदेशाध्यक्ष के बयान को मीडिया ने घुमाकर पेश किया है।’
एक दिन पहले रामबिलास ने कहा था-सवाल ही नहीं
जिस प्रकार ओमप्रकाश चौटाला अस्पताल में बैठे भाजपा के वरिष्ठ नेताओं पर टिप्पणी कर रहे हैं, उसके मद्देनजर इनेलो से समर्थन का सवाल ही नहीं। इनेलो प्रमुख नेता सुषमा स्वराज और मेरे बारे में गलत टिप्पणी कर रहे हैं।’
-रामबिलास शर्मा, प्रदेश अध्यक्ष, भाजपा (यह बयान उन्होंने पानीपत में प्रेस कॉन्फ्रेंस के दौरान दिया था।)
इधर, सुनील वर्मा पहुंचे बीसी का प्रमाण पत्र लेने
पानीपतत्नवार्ड नंबर 17 से 17 वोटों से विजयी हुए सुनील वर्मा शुक्रवार को निगम के संयुक्तआयुक्त कार्यालय पहुंचे। यहां उन्होंने बैकवर्ड क्लास (बीसी) के प्रमाण पत्र के बारे में जानकारी ली। उन्होंने एडीसी आरएस वर्मा से कहा कि वह बैकवर्ड क्लास से हैं। एडीसी ने उन्हें प्रमाण पत्र देकर बीसी कैटेगरी साबित करने को कहा है। ज्ञातव्य है कि कांग्रेस पक्ष से सुनील वर्मा का भी नाम मेयर के लिए लिया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn